Portal: Estland

**Mart Poom** (født 3. februar 1972 i Tallinn, Estland) er en estisk tidligere landslagsspiller i fotball som har spilt som keeper for fem engelske, to estiske, en finsk og en sveitsisk klubber.

Poom debuterte som estisk landslagsspiller den 3. juni 1992 i en kamp mot Slovenia, og han har nå spilt 104 landskamper for Estland.

Biografi
--------

Mart Poom startet sin karriere i Tallinn Sport og Flora Tallinn før han reiste til finske Kuopion Palloseura der han spilte 9 ligakamper. I 1993 reiste han til Sveits for å spille for FC Wil før han den 4. august 1994 skrev under for den engelske klubben Portsmouth. Han spilte imidlertid bare sju obligatoriske kamper for klubben fra Hampshire, og ble på grunn av lite spilletid lånt ut til sin gamle klubb Flora Tallinn.

I mars 1997 kjøpte Derby County Poom for £500 000, og han debuterte for denne klubben i en kamp mot Manchester United den 5. april 1997. Totalt spilte han over 150 klubbkamper for klubben fra Derbyshire før han ble lånt ut til Sunderland i november 2002. Etter at låneoppholdet var over kjøpte klubben fra Tyne and Wear Poom for £2 500 000 i januar 2003.

Han spilte sin første kamp for Sunderland 12. april 2003 i en kamp mot Birmingham City, og totalt spilte han litt over 60 klubbkamper for Sunderland. I 2004/05 sesongen fikk Poom en kneskade, og etter dette greide han ikke igjen å bli et førstevalg for klubben. Det han huskes best for i Sunderlanddrakten var hans første spillermål i sin fotballkarriere der han i en kamp mot sin gamle klubb Derby County scoret Sunderlands mål. Rett før kampen var slutt ledet Derby 1-0, men da Sunderland fikk corner kom Poom opp og headet inn utligningsmålet til Sunderland.

Foran 2005/06 sesongen ble Poom lånt ut til Arsenal, og etter å ha vært utlånt til Arsenal i seks måneder skrev han under en kontrakt med laget den 23. januar 2006. Han har vært et tredjevalg i London-klubben etter Jens Lehmann og Manuel Almunia, men debuterte for førstelaget mot Everton den 8. november 2006. Han avsluttet karrieren for Watford i Championship etter en overgang fra Arsenal i mai 2007.

Referanser
----------

1. ↑   Argentine Soccer Database, oppført som MART POOM, BDFA player ID 49964[Hentet fra Wikidata]
2. ↑   FBref, FBref spiller-ID f60f19b7[Hentet fra Wikidata]
3. ↑   Eesti spordi biograafiline leksikon, ESBL athlete ID Mart\_Poom, besøkt 9. oktober 2017[Hentet fra Wikidata]
4. ↑   transfermarkt.com, Transfermarkt spiller-ID 3715, besøkt 9. oktober 2017[Hentet fra Wikidata]

Eksterne lenker
---------------

* (en) Mart Poom – FIFA Rediger på Wikidata

* (en) Mart Poom – UEFA Rediger på Wikidata

* (en) Mart Poom – Transfermarkt Rediger på Wikidata

* (en) Mart Poom – Transfermarkt (manager) Rediger på Wikidata

* (en) Mart Poom – national-football-teams.com Rediger på Wikidata

* (en) Mart Poom – WorldFootball.net Rediger på Wikidata

* (en) Mart Poom – Soccerbase.com Rediger på Wikidata

* (en) Mart Poom – EU-Football.info Rediger på Wikidata

* (en) Mart Poom – Estlands fotballforbund Rediger på Wikidata

* (en) Mart Poom – FBref Rediger på Wikidata
* (en) Oversikt over Poom sine landskamper (RSSSF)
* (en) Video av Pooms scoring for Sunderland (Google video)

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN
 |